PROSPECT:


1. Denumirea produsului medicinal veterinar

Bravecto 112,5 mg comprimate masticabile pentru câini de talie foarte mică (2 - 4,5 kg) Bravecto 250 mg comprimate masticabile pentru câini de talie mică (> 4,5 -10 kg) Bravecto 500 mg comprimate masticabile pentru câini de talie medie (> 10 - 20 kg) Bravecto 1 000 mg comprimate masticabile pentru câini de talie mare (> 20 - 40 kg) Bravecto 1 400 mg comprimate masticabile pentru câini de talie foarte mare (> 40 - 56 kg)


1. Compoziție

Fiecare comprimat masticabil conţine:
	Bravecto tabletă masticabilă
	Fluralaner (mg)

	Pentru câini de talie foarte mică (2 - 4,5 kg)
	112,5

	Pentru câini de talie mică (>4,5 - 10 kg)
	250

	Pentru câini de talie medie (>10 - 20 kg)
	500

	Pentru câini de talie mare (>20 - 40 kg)
	1000

	Pentru câini de talie foarte mare (>40 - 56 kg)
	1400



Comprimate cu diferite nuanțe de maro cu suprafață neteda sau ușor rugoasă și formă circulară. Pot fi
vizibile unele marmorări, pete sau ambele.

1. Specii țintă Câini
1. Indicații de utilizare

Pentru tratamentul infestațiilor cu căpuşe şi purici la câini.
Acest produs medicinal veterinar este un insecticid sistemic şi acaricid care oferă:
· activitatea de omorâre imediată şi persistentă pentru purici (Ctenocephalides felis) timp de 12
săptămâni,
· activitatea de omorâre imediată şi persistentă pentru căpuşe timp de 12 săptămâni pentru Ixodes ricinus, Dermacentor reticulatus şi D. variabilis
· activitatea de omorâre imediată şi persistentă pentru căpuşe timp de 8 săptămâni pentru
Rhiphicephalus sanguineus.
· activitate persistentă de omorâre a căpușelor de la 7 zile la 12 săptămâni după tratament, pentru
Ixodes hexagonus.

Puricii şi căpuşele trebuie să fie ataşate la gazdă şi să se hrănească pentru a fi expuse la substanța activă. Debutul efectului este la 8 ore după fixare pentru purici (C. felis) şi 12 de ore după ataşare pentru căpuşe (I. ricinus).
Produsul medicinal veterinar se poate utiliza ca parte a strategiei de tratament pentru controlul
dermatitei alergice produse de purici (DAP).
Pentru tratamentul demodicozei cauzate de Demodex canis.
Pentru tratamentul infestației cu râia sarcoptică (Sarcoptes scabiei var. canis).
Pentru reducerea riscului de infecție cu Babesia canis canis transmise prin Dermacentor reticulatus timp de până la 12 săptămâni. Efectul este indirect datorită activității produsului medicinal veterinar împotriva vectorului.
Pentru reducerea riscului de infecție cu Dipylidium caninum prin transmitere de către Ctenocephalides felis timp de până la 12 săptămâni. Efectul este indirect datorită activității produsului medicinal veterinar împotriva vectorului.

1. Contraindicații

Nu se utilizează în cazuri de hipersensibilitate la substanţa activă sau la oricare dintre excipienţi.

1. Atenționări speciale

Atenţionări speciale pentru fiecare specie ţintă:
Pentru a fi expuşi la fluralaner este necesar ca paraziţii să înceapă hrănirea pe gazdă; prin urmare riscul de răspândire al bolilor transmisibile de către paraziți (inclusiv Babesia canis canis) nu se poate exclude complet.
Utilizarea inutilă de antiparazitare sau utilizarea care se abate de la instrucțiunile date în RCP poate crește presiunea de selecție a rezistenței și poate duce la o eficacitate redusă. Decizia de utilizare a produsului medicinal veterinar ar trebui să se bazeze pe confirmarea speciilor parazitare și a prevalenței sau a riscului de infestare pe baza caracteristicilor epidemiologice ale acestuia, pentru fiecare animal în parte.

Trebuie luată în considerare posibilitatea ca alte animale din aceeași gospodărie să poată fi o sursă de reinfecție cu paraziți, iar acestea ar trebui tratate, după caz, cu un produs medicinal veterinar adecvat.

Precauţii speciale pentru utilizare la animale:
Se utilizează cu grijă la câinii cu epilepsie pre-existentă.
În absenţa datelor disponibile, produsul medicinal veterinar nu trebuie utilizat la căţei mai tineri de 8 săptămâni sau/şi cu greutatea mai mică de 2 kg.
Produsul medicinal veterinar nu trebuie administrat la intervale mai scurte de 8 săptămâni deoarece siguranţa pentru intervale mai scurte nu a fost testată.

Precauţii speciale care trebuie luate de persoana care administrează produsul medicinal veterinar la animale:
A se păstra produsul medicinal veterinar în ambalajul original până la utilizare pentru a preveni
accesul direct al copiilor la produsul medicinal veterinar. Reacții de hipersensibilitate au fost raportate la om.
Nu se manancă, bea sau fumează în timpul manipulării produsului medicinal veterinar. A se spăla bine mâinile cu apă şi săpun după utilizarea produsului medicinal veterinar.

Utilizare în perioada de gestaţie, lactaţie sau în perioada de ouat
Produsul medicinal veterinar se poate utiliza la animalele de reproducţie, la cățele gestante şi în lactaţie.

Interacţiuni cu alte produse medicinale sau alte forme de interacţiune
Fluralaner se leagă de proteinele plasmatice şi poate concura cu alte substanțe active cu capacitate mare de legare, cum ar fi medicamente anti-inflamatoare nesteroidiene (AINS) şi derivatul cumarinic varfarina. Incubarea fluralaner în prezenţa carprofenului sau a varfarinei în plasmă la câine la concentraţii plasmatice maxime preconizate nu a redus legarea de proteine a fluralaner, carprofenului sau varfarinei.
Pe perioada testelor clinice, nu au apărut interacţiuni între produsul medicinal veterinar şi produsele medicinale veterinare de rutină utilizate.

Supradozare
A fost demonstrată siguranța la animalele de reproducție, gestante sau în lactație tratate cu supradoze de până la 3 ori doza maximă recomandată.
Siguranța a fost demonstrată în urma administrării orale la căței de 8–9 săptămâni şi greutate de 2,0 – 3,6 kg tratați cu supradoze de până la 5 ori doza maximă recomandată de 3 ori la intervale mai scurte decât cele recomandate (intervale de 8 săptămâni).

Acest produs medicinal veterinar a fost bine tolerat la Collie cu un deficit de rezistență la medicamente a proteinelor-1 (MDR1 -/-) după administrarea orală unică a dozei de 3 ori doza recomandată.

Incompatibilităţi majore

Nu se cunosc.


1. Evenimente adverse

Câini:
	Frecvente
(1 până la 10 animale / 100 de animale
tratate):
	Efecte gastrointestinale (cum sunt Anorexie, hipersalivație,
diaree, voma)#

	Foarte rare
(<1 animal / 10 000 de animale tratate, inclusiv raportările izolate):
	Letargie,
Tremurături musculare, Ataxie, Convulsii.


# ușoare și tranzitorii

Raportarea evenimentelor adverse este importantă. Permite monitorizarea continuă a siguranței unui produs. Dacă observați orice reacții adverse, chiar și cele care nu sunt deja enumerate în acest prospect, sau credeți că medicamentul nu a avut efect, vă rugăm să contactați mai întâi medicul veterinar. De asemenea, puteți raporta evenimente adverse către deținătorul autorizației de comercializare sau reprezentantul local al deținătorului autorizației de comercializare folosind datele de contact de la sfârșitul acestui prospect sau prin sistemul național de raportare <{detalii sistem național}




1. Doze pentru fiecare specie, căi de administrare și metode de administrare

Pentru administrare orală.
Bravecto trebuie administrat în conformitate cu următorul tabel (corespunzător cu doza de 25 - 56 mg
fluralaner/kg greutate corporală în cadrul unui interval de greutate ):

	Greutate corporală a câinelui (kg)
	Concentrația și numărul de tablete care trebuie administrate

	
	Bravecto 112,5 mg
	Bravecto 250 mg
	Bravecto 500 mg
	Bravecto 1000 mg
	Bravecto 1400 mg

	2 - 4,5
	1
	
	
	
	

	> 4,5-10
	
	1
	
	
	

	> 10 - 20
	
	
	1
	
	

	>20 - 40
	
	
	
	1
	

	>40 - 56
	
	
	
	
	1



Pentru câini peste 56 kg greutate corporală, utilizaţi o combinaţie de două comprimate care se
potriveşte cel mai bine cu greutatea animalului.
Subdozarea poate duce la o utilizare ineficientă și poate favoriza dezvoltarea rezistenței.


1. Recomandări privind administrarea corectă


Comprimatele masticabile nu trebuie rupte sau divizate.
Bravecto comprimate masticabile se administrează la sau în jurul de orei de masă.
Bravecto este un comprimat masticabil şi este bine acceptat de majoritatea câinilor. Dacă comprimatul nu este preluat în mod voluntar de câine poate fi, de asemenea, administrat cu alimente sau direct în

cavitatea bucală. Câinele trebuie să fie observat în timpul administrării pentru a se confirma faptul că
doza este înghiţită.

Schema de tratament:
Pentru infestările cu purici și căpușe, necesitatea și frecvența retratamentului(lor) trebuie să se bazeze pe recomandarea profesională și trebuie să țină cont de situația epidemiologică locală și de stilul de viață al animalului.
Pentru un control optim al infestării cu purici, produsul medicinal veterinar poate fi administrat la intervale de 12 săptămâni. Pentru un control optim al infestării cu căpuşe, momentul readministrării depinde de specia de căpuşe. Vezi secțiunea ”Indicații de utilizare”.
Pentru tratamentul infestărilor cu acarieni Demodex canis, trebuie administrată o singură doză de produs medicinal veterinar. Deoarece demodicoza este o boală multi-factorială, este recomandabil să se trateze corespunzător și afecțiunile primare.
Pentru tratamentul infestărilor cu râie sarcoptică (Sarcoptes scabiei var. Canis), trebuie administrată o singură doză de produs medicinal veterinar. Necesitatea și frecvența repetării tratamentului trebuie să fie în conformitate cu recomandările medicului veterinar care prescrie.


1. Perioade de așteptare

Nu se aplică.


1. Precauții speciale pentru depozitare

A nu se lăsa la vederea şi îndemâna copiilor.
Acest produs medicinal veterinar nu necesită condiții speciale de depozitare.
A nu se utiliza acest produs medicinal veterinar după data expirării care este marcată pe etichetă. Data de expirare se refera la ultima zi a lunii.


1. Precauții speciale pentru eliminare

Medicamentele nu trebuie eliminate în apele uzate sau deșeurile menajere.

Acest produs medicinal veterinar nu trebuie să ajungă în cursurile de apă, deoarece fluralaner poate fi periculos pentru pești și alte organisme acvatice.

Utilizați sistemele de returnare a produselor medicinale veterinare neutilizate sau a deșeurilor provenite din acestea, în conformitate cu cerințele locale și cu sistemele naționale de colectare aplicabile. Aceste măsuri ar trebui să contribuie la protecția mediului.
Solicitaţi medicului veterinar informaţii referitoare la modalitatea de eliminare a medicamentelor care nu mai sunt necesare.


1. Clasificarea produselor medicinale veterinare

Produs medicinal veterinar ce se eliberează cu prescripție.

1. Numerele autorizațiilor de comercializare și dimensiunile ambalajelor

EU/2/13/158/001–015
Cutii de carton care conțin 1, 2 sau 4 tablete masticabile.
Este posibil ca nu toate dimensiunile de ambalaj să fie comercializate.


1. Data ultimei revizuiri a prospectului

{LL/AAAA}>
Informații detaliate privind acest produs medicinal veterinar sunt disponibile în Baza de Date a Uniunii privind produsele (https://medicines.health.europa.eu/veterinary).

1. Date de contact

Deținătorul autorizației de comercializare și date de contact pentru raportarea reacțiilor adverse
suspectate:

Intervet International B.V. Wim de Körverstraat 35 5831 AN Boxmeer
Țările de Jos

Reprezentanți locali și date de contact pentru raportarea reacțiilor adverse suspectate:

	België/Belgique/Belgien
Tél/Tel: + 32 (0)2 370 94 01
	Lietuva
Tel: + 37052196111

	Република България
Teл: + 359 28193749
	Luxembourg/Luxemburg
Tél/Tel: + 32 (0)2 370 94 01

	Česká republika
Tel: + 420 233 010 242
	Magyarország
Tel.: + 36 1 439 4597

	Danmark
Tlf: + 45 44 82 42 00
	Malta
Tel: + 39 02 516861

	Deutschland
Tel: + 49 (0)8945614100
	Nederland
Tel: + 32 (0)2 370 94 01

	Eesti
Tel: + 37052196111
	Norge
Tlf: + 47 55 54 37 35

	Ελλάδα
Τηλ: + 30 210 989 7452
	Österreich
Tel: + 43 (1) 256 87 87

	España
Tel: + 34 923 19 03 45
	Polska
Tel.: + 48 22 18 32 200

	France
Tél: + 33 (0)241228383
	Portugal
Tel: + 351 214 465 700

	Hrvatska
Tel: + 385 1 6611339
	România
Tel: + 40 21 311 83 11

	Ireland
Tel: + 353 (0) 1 2970220
	Slovenija
Tel: + 385 1 6611339

	Ísland
Sími: + 354 535 7000
	Slovenská republika
Tel: + 420 233 010 242

	Italia
Tel: + 39 02 516861
	Suomi/Finland
Puh/Tel: + 358 10 2310 750



	Κύπρος
Τηλ: +30 210 989 7452
	Sverige
Tel: + 46 (0)8 522 216 60

	Latvija
Tel: + 37052196111
	United Kingdom (Northern Ireland)
Tel: + 353 (0) 1 2970220




Producător responsabil pentru eliberarea seriei: Intervet Ges.m.b.H.
Siemensstrasse 107
1210 Vienna
Austria


1. Alte informații

Produsul contribuie la controlul populațiilor de purici din mediu în zonele la care au acces câinii tratați.
Debutul efectului este în 8 ore de la atașare pentru purici (C. Felis) și 12 ore de la atașare pentru I. ricinus și 48 de ore pentru căpușele D. reticulatus. Debutul eficacității acaricide împotriva căpușelor I. hexagonus a fost demonstrat la 7 zile după tratament.

